Hólmavíkurkirkja

Hólmavíkurkirkja stendur á Brennuhól í miðju þorpinu á Hólmavík við Steingrímsfjörð á Ströndum. Hún var vígð 23. maí, á uppstigningardag, árið 1968 af Sigurbirni Einarssyni biskup. Kirkjan hafði þá verið rúman áratug í byggingu, framkvæmdir hófust sumarið 1957 og stóðu yfir í ellefu ár með hléum vegna fjárskorts, en prestsetur hafði verið á Hólmavík frá því um miðja 20. öld. Hólmavíkursókn var stofnuð árið 1950, en áður áttu Hólmvíkingar kirkjusókn að Stað í Steingrímsfirði. Með stofnun Hólmavíkursóknar komst skriður á kirkjubyggingarmál og árið 1957 teiknaði Gunnar Ólafsson, arkitekt og skipulagsstjóri Reykjavíkur, kirkjuna. Gunnar lést áður en hann hafði lokið teikningum að öllu leyti og teiknaði Sveinn Kjarval innréttingar og innri búnað kirkjunnar. Tilvísanir Tenglar Hólmavíkurkirkja á kirkjukort.net Geymt 6 mars 2016 í Wayback Machine